Innspillingen foregikk omkring Oslo og hadde oppstart i desember 2018. Deler av innspillingen foregikk vinteren 2019 i et grustak i Lunner på Hadeland. Miljøet skal fremstå som så langt nord du kan komme i verden, og det ble laget fem store domer av is, pyntet med utskjæringer. Serien har et budsjett på 50 millioner kroner, tilsvarende hva det kostet å lage den forrige julekalenderen Snøfall.